ونزوئلادا کئچیریلن اعتراض آکسییالاری فونوندا اوغورلوق و زور تطبیق ائتمه حاللارینین سایی آرتیب.
آخار. آذ خبر وئریر کی، بو بارهده ونزوئلا حکومتی معلومات یاییب. حکومت بونون نتیجهسینده دونن ۱۱ نفرین اؤلدویونو آچیقلاییب. بو، سون اوچ هفته عرضینده کئچیریلن اعتراضلار زامانی اینسانلارین ان چوخ اؤلدویو حال ساییلیر.
۱۰ نفر پایتاخت کاراکاسدا یئرلشن چؤرک زاوودوندا اوغورلوق ائتمک ایسترکن قتله یتیریلیبلر. دیگر اؤلوم حادثهسی ایسه مخالیفتین میتینگینین سونوندا اولوب. نامعلوم شخصین آچدیغی آتش نتیجهسینده مخالیفلردن بیری هلاک اولوب.
قید ائدک کی، ونزوئلادا مخالیفتین آکسییالاری آپرلین ۴-دن باشلاییب. پایتخت کاراکاس دا داخیل اولماقلا، آکسییالاردا اون مینلرله اینسان ایشتیراک ائدیب. اعتراضچیلار حکومتین ایستعفاسینی، نؤوبدن کنار سئچکینین کئچیریلمهسینی ایستییرلر. بو واختا قدر ۶۰۰ اعتیراض چینین حبس ائدیلدیی، پلیسله توققوشمادا ۲۲۳ نفرین خسارت آلدیغی بیلدیریلیر.
ونزوئلادا اقتصادی بحران آرتماغا باشلاییب. اؤلکهده اینفلیاسییانین سوییهسی ۴۰۰%-ی کئچیب.
پارلامنتده اوستونلویه صاحب اولان مخالیفت پرزیدنت نیکولاس مادورونون تعجیلی ایستعفاسینی طلب ائدیر. مادورو ایسه مخالیفتی بو چاغیریشینی «آمئریکانین عملی» آدلاندیریر.
azb_Arab azb_Arab azb_Arab azb_Arab azb_Arab azb_Arab